ສປຊ ເວົ້າວ່າ ສຫລ ຈະສາມາດ ປະຕິບັດ ​ຕາມ​ສັນຍາປາຣີ ກ່ຽວກັບ​ ການປ່ຽນແປງ ຂອງດິນ​ຟ້າອາກາດ ໄດ້
"ການ​ປະຕິບັດ​ການ​ ຂອງ​ບັນດາ​ນັກທຸລະ​ກິດ ​ແລະ​ເຈົ້າໜ້າທີ່​ທ້ອງ​ຖິ່ນ, ສະຫະລັດ "ອາດ​ຈະ​ສາມາດ ​ປະຕິບັດ​ຕາມ​ຄໍາໝັ້ນສັນຍາ​ ທີ່​ຕົນ​ໄດ້​ໃຫ້​ໄວ້ ​ຢູ່​ໃນສັນຍາດັ່ງ​ກ່າວ​ນັ້ນ​ໄດ້ ​ໃນ​ນາມ​ທີ່​ເປັນ​ປະ​ເທດ​ນຶ່ງ"
ສະຫະລັດອາດຈະເປັນເປົ້າໝາຍທີ່ຍັງຕ້ອງໄດ້ປະຕິບັດຕາມຂໍ້ຜູກພັນຂອງຕົນທີ່ ລະບຸຢູ່ໃນຂໍ້ຕົກລົງປາຣີ ກ່ຽວກັບການປ່ຽນແປງຂອງດິນຟ້າອາກາດ ເຖິງແມ່ນວ່າ ປະທານາທິບໍດີດໍໂນລ ທຣໍາ ເວົ້າວ່າ ຈະຖອນສະຫະລັດອອກຈາກຂໍ້ຕົກລົງດັ່ງ ກ່າວນັ້ນແລ້ວກໍຕາມ ທ່ານ ແອນໂຕນິໂອ ກູແຕເຣັສ (Antonio Guterres) ເລຂາທິການໃຫຍ່ ຂອງອົງ ການສະຫະປະຊາຊາດກ່າວໃນວັນພະຫັດວານນີ້ ຢູ່ທີ່ສໍານັກງານໃຫຍ່ ຂອງອົງການ ສະຫະປະຊາຊາດວ່າ ຍ້ອນມີການປະຕິບັດການ ຂອງບັນດານັກທຸລະກິດ ແລະເຈົ້າ ໜ້າທີ່ທ້ອງຖິ່ນ, ສະຫະລັດ "ອາດຈະສາມາດປະຕິບັດຕາມຄໍາໝັ້ນສັນຍາທີ່ຕົນໄດ້ ໃຫ້ໄວ້ຢູ່ໃນສັນຍາດັ່ງກ່າວນັ້ນໄດ້ ໃນນາມທີ່ເປັນປະເທດນຶ່ງ" ທ່ານກ່າວອີກວ່າ, "ຢູ່ທົ່ວທັງໂລກ ບົດບາດຂອງລັດຖະບານມີຄວາມເໝາະສົມຫລຸດ ນ້ອຍຖອຍລົງນັບມື້ ສ່ວນບົດບາດຂອງເສດຖະກິດ, ບົດບາດຂອງສັງຄົມ ແມ່ນນັບມື້ ມີຄວາມເໝາະສົມຫລາຍຂຶ້ນ " ໃນປີ 2015, ໃນສະໄໝລັດຖະບານທ່ານໂອບາມາ, ສະຫະລັດແມ່ນປະເທດນຶ່ງຢູ່ໃນ ປະເທດຈໍານວນເກືອບຮອດ 200 ປະເທດທີ່ໄດ້ເຊັນຂໍ້ຕົກລົງທີ່ສັນຍາວ່າຈະຕັດການ ປ່ອຍອາຍຄາບອນໄດອັອກໄຊ ແລະອາຍພິດເຮືອນແກ້ວລົງ, ແລະຈໍາກັດ ການເພີ້ມ ຂຶ້ນຂອງພູມອາກາດ ຈາກລະດັບກ່ອນສະໄໝອຸດສາຫະກໍາ ບໍ່ໃຫ້ກາຍ 2 ອົງສາແຊລ ຊຽສ ນັ້ນອີ່ຫລີ ຂໍ້ຕົກລົງດັ່ງກ່າວໄດ້ກາຍມາເປັນສັນຍາ ປາຣີ ທ່ານທຣໍາໄດ້ອະທິບາຍກ່ຽວກັບສັນຍາດັ່ງກ່າວວ່າເປັນ "ຂໍ້ຕົກລົງທີ່ບໍ່ດີເລີຍ" ສໍາລັບ ສະຫະລັດ ເຖິງແນວໃດກໍຕາມ ຢູ່ພາຍໃຕ້ສັນຍາປາຣີນັ້ນ ສະຫະລັດບໍ່ສາມາດທີ່ຈະຖອນໂຕອອກ ຈາກສັນຍາໄດ້ຈົນຮອດປີ 2020